-----------------------------------------------------------------------
  ลักษณะการประกอบธุรกิจ

  -----------------------------------------------------------------------

1.  ความเป็นมา

บริษัท ศรีตรังแอโกรอินดัสทรี จำกัด (มหาชน) ก่อตั้งขึ้นในปี 2530
ในฐานะผู้ผลิตและส่งออกผลิตภัณฑ์ยางพารา ซึ่งเป็นผลิตภัณฑ์เกษตรสำคัญอย่างหนึ่งในภาคใต้
ทางฝ่ายจัดการได้มีการขยายการประกอบธุรกิจอย่างต่อเนื่อง
เพื่อรองรับกับความเติบโตของอุตสาหกรรมยางทั้งในประเทศและต่างประเทศ
บริษัทได้เริ่มต้นจากยางแผ่นรมควัน ซึ่งเป็นวัตถุดิบหลักของอุตสาหกรรมยางล้อรถยนต์ ในปลายปี
2536 เริ่มทำการผลิตน้ำยางข้น
เพื่อรองรับความต้องการของอุตสาหกรรมถุงมือยางที่ใช้ในทางการแพทย์ อุตสาหกรรมยางยืด
และในปี 2540 เริ่มโครงการยางแท่ง STR
เพื่อให้สอดคล้องกับแนวโน้มของอุตสาหกรรมยางล้อรถยนต์ ที่ผู้ใช้นิยมหันไปใช้ยางแท่งมากขึ้นเรื่อยๆ
ในขณะเดียวกันเพื่อมุ่งสู่ผู้ผลิตชั้นนำรายหนึ่งของอุตสาหกรรมยาง
บริษัทได้ขยายธุรกิจเข้าสู่อุตสาหกรรมสำเร็จรูป เพื่อเพิ่มมูลค่าของผลิตภัณฑ์ยาง
โดยได้เข้าร่วมกับผู้ร่วมทุนทั้งในประเทศและต่างประเทศจัดตั้งบริษัทขึ้น
เพื่อเสริมให้การผลิตในแต่ละบริษัทมีส่วนสานประโยชน์ส่งเสริมซึ่งกันและกัน ทั้งในด้านของวัตถุดิบ
การถ่ายทอดเทคโนโลยี know-how และการบริการ เพื่อมุ่งสู่ผู้ผลิตอุตสาหกรรมยางครบวงจร

2.  ภาพรวมการประกอบธุรกิจของกลุ่มบริษัท

บริษัท ศรีตรังแอโกรอินดัสทรี จำกัด (มหาชน)
มีนโยบายที่จะมุ่งสู่บริษัทชั้นนำรายหนึ่งในอุตสาหกรรมยางพารา
โดยเริ่มจากการผลิตสินค้าเกษตรกรรมพื้นฐาน ยางแผ่นรมควัน น้ำยางข้น และยางแท่ง
การขยายตัวทางธุรกิจได้เกิดขึ้นอย่างต่อเนื่อง
ตามจังหวะสถานะการณ์ที่เอื้ออำนวยให้ในช่วงเวลาขณะนั้น ซึ่งในช่วงเวลา 15 ปีที่ผ่านมา
เศรษฐกิจของประเทศไทยและเศรษฐกิจโลกมีการเติบโตในลักษณะที่บริษัทสามารถขยายกำลังการผลิตในผลิตภัณฑ์เดิม
และสามารถเข้าร่วมลงทุนก่อตั้งบริษัทร่วม เพื่อสายการผลิตใหม่
ซึ่งนำมาถึงรายได้โดยรวมของบริษัท

ฝ่ายจัดการตระหนักดีว่า การที่จะเติบโตขึ้นเพื่อเป็นผู้นำในอุตสาหกรรมยาง
จะต้องมีการพัฒนาตัวเองให้เข้าสู่ระบบครบวงจร เพื่อเพิ่มมูลค่าผลิตภัณฑ์
การเข้าร่วมทุนกับผู้ลงทุนทั้งในประเทศและต่างประเทศจัดตั้งบริษัท เพื่อมุ่งสู่การเพิ่ม Product
Line หรือมีส่วนสนับสนุนในด้านใดด้านหนึ่งที่ส่งผลประโยชน์โดยรวมต่อบริษัท
อย่างไรก็ตามฝ่ายจัดการมีนโยบายธุรกิจที่ให้สอดคล้องแนวทางส่งเสริมของรัฐบาลด้วย อาทิเช่น
นโยบายการส่งเสริมการลงทุน (BOI) การผลิตเพื่อการส่งออกเป็นหลัก
ซึ่งจะเป็นตลาดที่มีกำลังซื้อเป็นหลายเท่าของตลาดภายในประเทศ
ผลพลอยได้ที่เป็นประโยชน์ต่อประเทศ คือการนำมาซึ่งเงินตราต่างประเทศในแต่ละปีเป็นจำนวนมาก
ในขณะที่วัตถุดิบหลักกลับเป็นผลผลิตภายในประเทศ ซึ่งส่งผลต่อการจ้างงาน
และรายได้ของเศรษฐกิจท้องถิ่นอย่างมีนัยสำคัญ รายละเอียดของกลุ่มบริษัทในเครือทั้งหมดมีดังนี้

1. บริษัท รับเบอร์แลนด์โปรดักส์ จำกัด เป็นผู้ผลิตน้ำยางข้น มีกำลังการผลิต 30,000 ตันต่อปี
ตั้งอยู่ที่อำเภอหาดใหญ่ จังหวัดสงขลา ผลผลิตส่วนใหญ่จำหน่ายให้แก่บริษัท สยามเซมเพอร์เมด
จำกัด ซึ่งมีความต้องการน้ำยางข้นคุณภาพดีในปริมาณที่สูง บริษัทได้รับอนุมัติใบรับรองมาตรฐาน ISO
9002 จาก TUV Rheinland

2. บริษัท สยามเซมเพอร์เมด จำกัด
เป็นผู้ผลิตถุงมือยางที่ใช้ในวงการแพทย์ทั้งชนิดที่มีแป้งและชนิดที่ไม่มีแป้ง มีกำลังการผลิต 4,000
ล้านชิ้นต่อปี
นับเป็นผู้ผลิตถุงมือยางที่ใช้ในวงการแพทย์รายใหญ่แห่งหนึ่งของประเทศไทยและในตลาดโลก
และยังเป็นบริษัทแรกในกลุ่มบริษัทศรีตรังที่ได้รับอนุมัติใบรับรองมาตรฐาน ISO 9001 จาก TUV
Product Service ในปี 2539 มีโรงงานตั้งอยู่ที่อำเภอหาดใหญ่ จังหวัดสงขลา
บริษัทนี้เป็นบริษัทร่วมทุนระหว่างกลุ่มบริษัทศรีตรัง และบริษัท Semperit Technische Produkte
Gesellschaft m.b.h. แห่งสาธารณรัฐออสเตรีย

3. บริษัท ไทยเทครับเบอร์ คอร์ปอเรชั่น จำกัด เป็นผู้ผลิตยางแท่งเพื่อการส่งออกเป็นหลัก
มีโรงงานอยู่ 2 แห่ง กำลังการผลิตรวม 120,000 ตันต่อปี ตั้งอยู่ที่จังหวัดสงขลาและจังหวัดตรัง
บริษัทนี้เป็นการร่วมทุนระหว่างบริษัท ศรีตรังแอโกรอินดัสทรี จำกัด (มหาชน) ซึ่งถือหุ้นร้อยละ
33.5 กับบริษัท อีโตชู แห่งประเทศญี่ปุ่นซึ่งถือหุ้นร้อยละ 33 และบริษัท เซาท์แลนด์รับเบอร์ จำกัด
อีกร้อยละ 33.5

4. บริษัท หน่ำฮั่วรับเบอร์ จำกัด เป็นผู้ผลิตน้ำยางข้น ยางแผ่นรมควันชั้น 1 ยางแก้ว (ADS)
ยางแห้งพิเศษ และยางแท่ง มีกำลังการผลิต 73,000 ตันต่อปี ตั้งอยู่ที่อำเภอสะเดา จังหวัดสงขลา
บริษัทจะรับซื้อน้ำยางสดเพื่อนำไปแปรรูปตามความต้องการของตลาดในช่วงเวลาต่างๆ
บริษัทได้รับอนุมัติใบรับรองมาตรฐาน ISO 9002 จาก TUV Rheinland ในปี 2541

5. บริษัท ไทยแทงค์อินสตอลเลชั่น จำกัด ดำเนินธุรกิจให้เช่าแทงค์เก็บน้ำยางข้นเพื่อการส่งออก
ตั้งอยู่ที่ท่าเรือน้ำลึก จังหวัดภูเก็ต

6. บริษัท อันวาร์พาราวูด จำกัด ทำหน้าที่ผลิตไม้ยางพาราสำหรับทำเฟอร์นิเจอร์ และ Pallet
ไม้ยางพาราสำหรับกลุ่มบริษัทศรีตรัง เพื่อใช้ในการส่งออก มีโรงงานตั้งอยู่ที่อำเภอสะเดา
จังหวัดสงขลา

7. บริษัท สตาร์เท็กซ์ รับเบอร์ จำกัด ดำเนินกิจการสวนยาง โดยมีเนื้อที่สวนยางประมาณ 110
ไร่ ตั้งอยู่ที่จังหวัดตรัง

8. บริษัท เซี่ยงไฮ้ เซมเพอริท รับเบอร์ แอนด์ พลาสติก จำกัด เป็นผู้ผลิตราวจับบันไดเลื่อน
จำหน่ายให้แก่บริษัทผู้ผลิตบันไดเลื่อนรายใหญ่ของโลก ได้แก่ OTIS และ Schindler
มีโรงงานตั้งอยู่ที่เซี่ยงไฮ้ สาธารณรัฐประชาชนจีน

9. บริษัท สะเดา พี.เอส. รับเบอร์ จำกัด เป็นผู้ผลิตยางแผ่นรมควัน มีกำลังการผลิต 48,000
ตันต่อปี ตั้งอยู่ที่อำเภอสะเดา จังหวัดสงขลา บริษัทได้รับอนุมัติใบรับรองมาตรฐาน ISO 9002 จาก
TUV Rheinland ในปี 2541

10. บริษัท พรีเมียร์ ซีสเต็ม เอ็นจิเนียริ่ง จำกัด ดำเนินธุรกิจวิศวกรรมบริการ
ทำหน้าที่ติดตั้งเครื่องจักรให้แก่โรงงานต่างๆ ในกลุ่มบริษัทศรีตรัง ตั้งอยู่ที่อำเภอหาดใหญ่
จังหวัดสงขลา

11. บริษัท สตาร์ไลท์ เอ็กซเพรส ทรานสปอร์ต จำกัด
ดำเนินธุรกิจให้บริการด้านการขนส่งแก่บริษัทในกลุ่มบริษัทศรีตรัง ตั้งอยู่ที่จังหวัดตรัง

12. บริษัท เซมเพอร์ฟอร์ม แปซิฟิก จำกัด เป็นผู้ผลิตผลิตภัณฑ์ชิ้นส่วนยางและพลาสติกขึ้นรูป
(Injection Moulded Parts) ที่ใช้ในอุตสาหกรรมต่างๆ เช่น อุตสาหกรรมไฟฟ้า ก่อสร้าง
รถไฟ และยานยนต์ มีโรงงานตั้งอยู่ที่อำเภอหาดใหญ่ จังหวัดสงขลา
บริษัทได้รับอนุมัติใบรับรองมาตรฐาน ISO 9002 จาก TUV Product Service ในปี 2540

13. บริษัท เซมเพอร์เฟล็กซ์ เอเซีย จำกัด เป็นผู้ผลิตท่อไฮโดรลิคแรงดันสูง มีกำลังการผลิต 10
ล้านเมตรต่อปี มีโรงงานตั้งอยู่ที่อำเภอหาดใหญ่ จังหวัดสงขลา
นับเป็นโรงงานแห่งแรกในประเทศไทยที่สามารถผลิตท่อไฮโดรลิคแรงดันสูงส่งไปขายในยุโรปและอเมริกา
ซึ่งเป็นแหล่งผลิตและตลาดท่อไฮโดรลิคแรงดันสูงแหล่งใหญ่ของโลก
บริษัทได้รับอนุมัติใบรับรองมาตรฐาน ISO 9002 จาก TUV Product Service ในปี 2540

14. บริษัท เซมเพอร์เมด ยูเอสเอ อิงค์ จำกัด ดำเนินธุรกิจจัดจำหน่ายถุงมือใช้ในทางการ

แพทย์ในสหรัฐอเมริกา บริษัทนี้เป็นการร่วมทุนระหว่างกลุ่มบริษัทศรีตรังกับบริษัท Semperit
Technische Produkte Gesellschaft m.b.h. แห่งสาธารณรัฐออสเตรีย

15. บริษัท รับเบอร์เนท เอเชีย จำกัด ดำเนินธุรกิจจัดจำหน่ายยางในประเทศสิงคโปร์
เป็นการร่วมทุนระหว่างบริษัท ศรีตรังแอโกรอินดัสทรี จำกัด (มหาชน) ซึ่งถือหุ้นร้อยละ 20
กับบริษัท ไทยเทค รับเบอร์ คอร์ปอเรชั่น จำกัด ร้อยละ 10, บริษัท อีโตชู
แห่งประเทศญี่ปุ่นร้อยละ 26, บริษัท P.T. Aneka Bumi Pratamma
แห่งประเทศอินโดนีเซียร้อยละ 9 และบริษัท เซาท์แลนด์รับเบอร์ จำกัด อีกร้อยละ 35

ลักษณะการถือหุ้นในกลุ่มบริษัท

  --------------------------------- ------------------------------------------- ---------
  บริษัท                              ประกอบธุรกิจ                                  % การลงทุน

  1. บริษัท รับเบอร์แลนด์ โปรดักส์ จำกัด    ผลิตน้ำยางข้น                                  51.00

  2. บริษัท สยามเซมเพอร์เมด จำกัด       ผลิตถุงมือแพทย์                                 36.00

  3. บริษัท ไทยเทครับเบอร์ จำกัด         ผลิตยางแท่ง STR                               33.50

  4. บริษัท หน่ำฮั่วรับเบอร์ จำกัด          ผลิตน้ำยางข้น ยางแผ่นรมควัน ยางแก้ว (ADS)         50.00

  5. บริษัท ไทยแทงค์อินสตอลเลชั่น จำกัด    ให้เช่าแทงค์เก็บน้ำยางข้นเพื่อการส่งออก              10.00

  6. บริษัท อันวาร์พาราวูด จำกัด          ผลิตไม้ยางพาราสำหรับทำเฟอร์นิเจอร์                70.00

  7. บริษัท สตาร์เท็กซ์ รับเบอร์ จำกัด      ดำเนินกิจการสวนยาง                            48.00

  8. บริษัท เซี่ยงไฮ้ เซมเพอริท รับเบอร์    ผลิตราวจับบันไดเลื่อน                            10.00
  แอนด์ พลาสติก จำกัด                                                              

  9. บริษัท สะเดา พี.เอส. รับเบอร์ จำกัด  ผลิตยางแผ่นรมควัน                              50.00

  10. บริษัท พรีเมียร์ ซีสเต็ม เอ็นจิเนียริ่ง   ดำเนินธุรกิจวิศวกรรมบริการ                       38.16
  จำกัด                              ทำหน้าที่ติดตั้งเครื่องจักรให้แก่โรงงานต่างๆ            

  11. บริษัท สตาร์ไลท์ เอ็กซเพรส         ให้บริการด้านการขนส่งแก่บริษัทต่างๆ                 13.45
  ทรานสปอร์ต จำกัด                    ในเครือกลุ่มบริษัทศรีตรัง                          

  12. บริษัท เซมเพอร์ฟอร์ม แปซิฟิก จำกัด   ผลิตชิ้นส่วนยาง พลาสติกที่ใช้ในอุตสาหกรรมก่อสร้าง      40.00
                                    อุตสาหกรรมรถไฟ ยานยนต์ และอุตสาหกรรมไฟฟ้า       

  13. บริษัท เซมเพอร์เฟล็กซ์ เอเซีย จำกัด  ผลิตสายไฮโดรลิคแรงดันสูง                        40.00

  14. บริษัท เซมเพอร์เมด ยูเอสเออิ้งค์     จัดจำหน่ายถุงมือใช้ในการแพทย์ในประเทศสหรัฐอเมริกา   40.75
  จำกัด                                                                          

  15. บริษัท รับเบอร์เนท เอเชีย จำกัด     จัดจำหน่ายยางในประเทศสิงคโปร์                   20.00
  --------------------------------- ------------------------------------------- ---------

โครงสร้างรายได้

  ------------------------------- ----------- ------ ----------- ------ ----------- ---------
  ลักษณะรายได้                                                                        

  หน่วย : พันบาท                    ปี 2542             ปี 2543             ปี 2544      

                                  รายได้       %      รายได้       %      รายได้       %

  ส่วนงานผลิตและจำหน่ายยางแผ่นรมควัน   3,623,854   61%    4,051,036   50%    3,569,381   46%

  ส่วนงานผลิตและจำหน่ายน้ำยางข้น       1,094,932   18%    1,692,984   21%    1,930,941   25%

  ส่วนงานผลิตและจำหน่ายยางแท่ง STR    1,062,971   18%    1,976,786   24%    1,732,147   22%

  ส่วนงานค้าผลิตภัณฑ์อื่นๆ               202,236     3%     457,491     5%     513,740     7%

  รวม                             5,983,993   100%   8,178,297   100%   7,746,209   100%
  ------------------------------- ----------- ------ ----------- ------ ----------- ---------